Čas: Počet bodov:

Celoslovenská súťaž s medzinárodnou účasťou

Komunikačné zručnosti 8. ročník

Meno a priezvisko: .........................................................................................................

Škola:..............................................................................................................................

Milí žiaci,

máte pred sebou test z komunikačných zručností. Test obsahuje ukážky a testové úlohy.

Svoje odpovede si vyznačte priamo do testu zakrúžkovaním /A,B,C,D = 9 úloh/alebo priamo odpovedajte / 20 úloh/.

Každá správna odpoveď bude hodnotená 1 bodom.

Hodnotené budú len odpovede správne zapísané .

Každú ukážku a úlohu si pozorne prečítajte. Na vypracovanie testu máte určený čas 60 minút.

Prajeme vám veľa úspechov.

**Ukážka č. I**

**Koloseum**

Koloseum (po taliansky Colosseo) sú ruiny veľkého amfiteátra v strede Ríma. V súčasnosti je to architektonická dominanta Ríma. Koloseum stojí na mieste umelého jazera v záhrade Neronovho Zlatého domu (domus aurea Neronis) na konci Forum Romanum. Pôvodne slúžil ako amfiteáter a bola to najväčšia budova v Rímskej ríši.

 Pôvodne sa nazývalo Flaviovský amfiteáter (po latinsky Amphitheatrum Flavium, v taliančine Anfiteatro Flavio) podľa dynastie, z ktorej pochádzali obaja jeho stavitelia. Až neskôr sa vžil názov Koloseum, znamenajúci „obrovský“ (myslia sa buď obrovské rozmery samotného amfiteátra alebo rozmery obrovskej sochy Nerona, ktorá pri amfiteátri stála).

 V súčasnosti sa z Kolosea zachovali iba asi 2/3 pôvodnej stavby, poškodenie zapríčinili zemetrasenia a rozkrádanie materiálu. Koloseum bolo označované ako ikona starovekého Ríma a rímskej architektúry. Neskôr malo veľa využití ako bývanie, dielňa, pevnosť a svätyňa.

 Vysoké je 48 m s obvodom vyše pol kilometra a osi jeho elipsovitého pôdorysu merajú 188m a 156 m. Malo 80 vchodov a zároveň východov. Postavili ho zo sivoružových travertínových kvádrov spojených železnými skobami a základy zapustili do hĺbky 9 metrov. Pod arénou sa skrýval systém podzemných chodieb so šachtami a výťahmi pre divoké zvieratá. Pôvodne bolo celé obložené mramorom a na vonkajšej strane malo na druhom a treťom poschodí 80 arkád ozdobených sochami, jeho horný kraj lemovali takisto sochy.

 Pôvodne malo kapacitu 45 000 až 50 000 divákov. Diváci sedeli alebo stáli na štyroch terasách. Najurodzenejší sedeli v predných radoch, boli tam lóže pre cisársku rodinu a šesť miest pre uctievané rímske kňažky - panny vestálky. Za sedadlami a pod nimi sa nachádzali schodiská a chodby.

 Využívalo sa hlavne na boje gladiátorov, rekonštrukcie slávnych bitiek, popravy a dramatické predstavenia.

 Hry sa konali až 99 dní v roku. Okrem bojov gladiátorov zahŕňali a tzv. venationes - lov divých zvierat, resp. boj s nimi. Používali sa levy, tigre, medvede, slony, kance, leopardy, pštrosy, žirafy, divé byvoly, krokodíly, hyeny a vlky.

 Gladiátormi boli väčšinou otroci, v niektorých prípadoch išlo o odsúdených zločincov a vojnových zajatcov, inokedy o dobrovoľníkov, ktorí verili, že budú mať šťastie a prežijú a stanú sa tak slávnymi. Delili sa do skupín podľa výzbroje, ktorú používali a podľa spôsobu vedenia boja. Retiarus mal sieť, trojzubec a dýku, Trákovia prilbicu so širokým okrajom, malý okrúhly štít a dlhý zahnutý nôž zvaný sica. Samniti a Myrmilloni boli viacej vyzbrojení. Ďalší bojovali na koňoch či dvojkolesových vojnových vozoch.

/Prevzaté: Mgr. Miloš Gábriš - ZŠ s MŠ Radošina 2012/

**Úloha č. 1**

Ako sa pôvodne nazývalo Koloseum? /Odpovedajte slovom/..............................................

**Úloha č. 2**

Čo znamená v preklade slovo Koloseum?/Odpovedajte slovom/.........................................

**Úloha č. 3**

Koho zobrazovala obrovská socha pri Koloseu? /Odpovedajte slovom/...............................

**Úloha č. 4**

V čom spočívali venationes? /Odpovedajte slovom/.............................................................

**Úloha č.5**

Akým výrazom sa označovali bojovníci v amfiteátri ? /Odpovedajte slovom/.........................

**Úloha č. 6**

 Ktoré tvrdenie **vyplýva** z textu v ukážke?

A. Žiadna stavba v Rímskej ríši nebola väčšia ako Koloseum.

B. Koloseum bolo pôvodne postavené z mramoru.

C. Výška Kolosea je takmer päťdesiat metrov a šírka vyše pol kilometra.

D. Koloseum bolo vo svojej dobe symbolom kvality rímskeho staviteľstva.

Ú**loha č. 7**

Ktoré z tvrdení **nevyplýva** z textu?

A. Koloseum slúžilo aj na účely divadelných predstavení.

B. Niekedy boli boje v amfiteátri iba simulované.

C. Koloseum by sa bolo zachovalo nepoškodené, keby nebolo rozkrádania materiálu.

D. Pre divákov s lepším spoločenským postavením boli pripravené lepšie miesta.

**Úloha č. 8**

Ktorá z dvojíc **nie je synonymická**? / nemá rovnaký význam/

A. ikona – obraz C. ruina - zrúcanina

B. architektúra – staviteľstvo D. kolos – kruh

**Úloha č. 9**

Ktorý výraz nevznikol skladaním?

A. sivoružový C. trojzubec

 B. rekonštrukcia D. zemetrasenie

**Ukážka č. II**

**Svedectvo o ľudskej statočnosti**

Dňa 22. 1. 2009 s malým meškaním o 4.50 hod nastupujú členovia expedície Aconcagua 2009 na posledný úsek, ktorý im chýba k dosiahnutiu vrcholu 6 962 metrov vysokej Aconcaguy. Vo výške 6 600 metrov zaostáva Palino Sokol, zdatný Tatranec zo Štrby. Prechodený zápal pľúc mu nakoniec zabraňuje pokračovať vo výstupe na jednu z aklimatizačne najťažších hôr sveta. Na úmornej ceste späť do tábora Nido de Condores nachádza polomŕtveho mladého horolezca (po zostupe sa zistilo, že išlo o 24-ročného Nóra Erika Manreho), postihnutého výškovou chorobou. Osamoteného, opusteného. Na pokraji smrti. Jeho rozhodnutie je jasné. Napriek svojim ťažkostiam mu podáva jedinú dávku „dexu“, ktorú si nechával pre seba, poskytne mu časť svojho oblečenia a odnesie ho 600 výškových metrov dolu do tábora Berlin, kde ho odovzdá rangerom. A to je všetko. Také jednoduché. A predsa, ako najlepšie povedal Maťo Nemček, vedúci expedície z CK Rokošport: “Jeho veľké srdce, zrodené pod Tatrami, ho nemohlo tam nechať...Zachránil mu tým život a urobil to i napriek tomu, že sám mal veľké problémy. Bol to čin, ktorý si zaslúži uznanie.“ „Pali, ďakujeme. Si úžasný človek a bol si na Aconcague preto, aby si zachránil život. Hora Ťa počká a odmení Ťa dvojnásobne nabudúce.“ Zdokumentoval Vlado Húska, člen úspešnej expedície Aconcagua 2009 (12 ľudí dosiahlo v rozmedzí jeden a pol hodiny vrchol Aconcaguy – kráľovnej Ánd).

(Podtatranské noviny, apríl 2009, upravené)

**Úloha č. 10**

Ktorý z uvedených faktov **nie je** spomenutý **v texte**?

A. Pavol Sokol zniesol Erika Manreho z výšky 6 600 m do tábora Berlin.

B. Pavol Sokol sa podelil s Maťom Nemčekom o svoje oblečenie.

C. Pavol Sokol,Tatranec zo Štrby mal pri výstupe zdravotné problémy.

D. Výstup Pavla Sokola na Aconcaguu organizoval CK Rokošrot.

**Úloha č.11**

 Vypíšte z ukážky **dve slová** alebo slovné spojenia, ktoré **charakterizujú hrdinstvo** Pavla Sokola.

..........................................................................................................................................

**Úloha č.12**

Ktorý z uvedených faktov **sa nachádza** v ukážke?

A. Expedíciu na Aconcaguu 2009 viedol horolezec Pavol Sokol.

B. Poslednú časť výstupu na Aconcaguu začali členovia expedície zo 6962 metrov.

C. Dvanásťčlennú expedíciu na Aconcaguu organizovala CK Rokošport.

D. Pavol Sokol pri zostupe do Nino de Condores zachránil Erika Manreho.

**Úloha č. 13**

 Vypíšte z ukážky **synonymický** / podobný/výraz k slovnému spojeniu nevládny.

....................................................................................................................................

**Úloha č. 14**

 Z ukážky **nevyplýva**, že Erik bol:

A opustený

B. osamotený

C. dobrý horolezec

D. postihnutý výškovou chorobou

**Úloha č. 15**

Vypíšte z ukážky **jednu z viet** priamej reči Vlada Húska:

....................................................................................................................................................

....................................................................................................................................................

**Úloha č. 16**

Napíšte , **kde a kedy** bol uverejnený článok o ľudskej statočnosti.

...............................................................................................................................................

**Úloha č.17**

**Vyriešte hádanku.**

Išli dvaja pastieri. Každý mal svoje ovečky. Jeden z nich povedal: „Daj mi jednu ovcu a budem mať raz toľko oviec ako ty.“

Druhý mu odpovedal: „ Nie, daj mi ty jednu ovcu a budeme mať rovnaký počet.“

Koľko oviec mal každý?

....................................................................................................................................................

**Ukážka č. III**

**Ján Kostra AVE EVA**

**Jeseň**

1

Už začínajú astry kvitnúť.

Jaj, tu si, jeseň prekrásna.

Povieva vietor v plachtách sna.

Sú potrhané, potrhané.

A nedozreli k jeseni.

K múdrosti tichých uzmierení.

Verše plané.

2

Už idú deti do školy,

už opadáva list.

A láska, ktorá dobolí

a znova musí prísť,

zasa ťa vedie do školy

a učí písať list.

Čas musí , musí po vôli

naveky mať čo hrýzť.

**Úloha č. 18**

Z ukážky vyplýva, že básnik v básni **opisuje**

A. starobu , ktorá je trpká

B. prebúdzajúcu sa jarnú prírodu

C. lásku, ktorá stále prichádza

D. deti, ktoré zbierajú listy

**Úloha č. 19**

Ktorá z možností podľa ukážky **je pravdivá?**

A. Verše sú krásne.

B. Astry začínajú kvitnúť na jeseň.

C. Čas rýchlo plynie.

D. Jeseň je chladná.

**Úloha č. 20**

Vypíšte slovné druhy z vety: Čas musí mať vždy čo hrýzť.

....................................................................................................................

...................................................................................................................

.................................................................................................................

..................................................................................................................

..................................................................................................................

.................................................................................................................

**Úloha č. 21**

 Vypíšte z prvej strofy básne prídavné mená.

........................................................................................................................

**Ukážka č. IV**

/Poradíme vám- urobte si zápis/.

 Žiaci ôsmej triedy sa zúčastnili na matematickej olympiáde, kde získali jednu prvú, jednu druhú a jednu tretiu cenu. Pred vyhlásením výsledkov si učiteľ, ktorý ich sprevádzal zatipoval takto:

Juraj nezískal prvú cenu, Tóno nezískal druhú cenu a Vlado získal prvú cenu. Potom sa ukázalo, že

z týchto troch tipov bol len jeden správny a dva nesprávne.

**Úloha č. 22**

**Aké ceny získali jednotliví žiaci?**

1. cenu získal:......................................

2. cenu získal:......................................

3. cenu získal:.......................................

**Úloha č. 23**

Zámenou jednej hlásky utvor zo slova MAK vodného živočícha.

 MAK - ...........................................

Zámenou jednej hlásky utvor zo slova PRAK rozprávkovú bytosť.

 PRAK- ...........................................

Zámenou jednej hlásky vytvor zo slova VRAK dopravný prostriedok.

VRAK - .............................................

Zámenou jednej hlásky utvor zo slova SVET rastlinu.

SVET -................................................

Pridaním jednej hlásky k slovu TETKA vytvor nástroj na maľovanie.

TETKA - ..........................................

Zámenou hlásky utvorme z CESTA obec

CESTO- ...........................................

Zámenou hlásky vytvor z TRIEDY nástroj na písanie.

TRIEDA-............................................

Zámenou jednej hlásky utvor zo slova PRACH zeleninu.

 PRACH - ...........................................

Zo slova POLENO, zámenou hlásky utvor časť tvojho tela.

POLENO- ...........................................

Z malej HLÁVKY, zámenou hlásky utvor jedlé huby.

 HLÁVKY- .............................................

**Ukážka č. V**

**Monopol Európy padol. Francúzi kraľovali, Katarčania šokovali /prekvapili/**

 Svetový šampionát hádzanárov mal dvoch víťazov. Francúzi finálových triumfom nad Katarom /25:22/ získali piaty titul a osamostatnili sa na čele historického rebríčka najúspešnejších krajín. Z posledných štyroch majstrovstiev sveta majú tri zlaté upevnili si postavenie svetovej veľmoci číslo jeden. Zatiaľ si jediní vybojovali účasť v olympijskom turnaji v Riu de Janeiro, kde budú obhajovať prvenstvo.

 „Na šampionáte v Katare zostali viaceré silné tímy bez medaily, o to väčšiu cenu má náš titul,“ komentoval francúzsky tréner Claude Oresta, ktorý už vybojoval svoju ôsmu zlatú medailu z vrcholných podujatí / OH, MS, ME/. Katarský turnaj vyhlásil za výborný. Jeho zverenci sa v ňom vytiahli bez jedinej prehry z deviatich stretnutí, ešte v skupine remizovali s Islandom, čo bolo ich jediné zaváhanie. V semifinále zdolali aj svojich najväčších súperov Španielov 26:22. Ich najväčšími hviezdami sú brankár Tierry Olivier a strelec Nikola Karabatic. Ako víťazi oslavujú i domáci Katarčania, ktorí v semifinále zdolali Poliakov 31:29 .Postupom do finále sa postarali o najväčšie prekvapenie v histórii šampionátov a zrušili európsky medailový monopol. Katarčania investovali do šampionátu a svojho tímu obrovské peniaze. Angažovali španielskeho trénera Valera Riveru, ktorý výborne pripravil mužstvo. V boji o tretie miesto podľahli Španieli Poliakom 28:29.

**Úloha č. 24**

Doplňte tabuľku s výsledkami.

|  |  |  |  |
| --- | --- | --- | --- |
| Miesto | Štát | Koľko gólov dali v poslednom zápase | Najlepší hráči |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

**Úloha č. 25** Katarskí hráči šokovali , pretože:

...................................................................................................................................

**Úloha č.26** Svetový šampionát v hádzanej sa konal v štáte:

............................................................................................................................

**Úloha č. 27**

„Katarský turnaj je výborný“ vyhlásil:

A. Nikola Karabatic

B. Tierry Olivier

C. Oresta Claude

D. Valer Rivera

**Úloha č. 28** Ktorá veta je **správne** zapísaná?

A. Claude Oresta povedal: Na šampionáte v Katare zostali viaceré silné tímy bez medaily, o to väčšiu cenu má náš titul.

B. Na šampionáte v Katare zostali viaceré silné tímy bez medaily, o to väčšiu cenu má náš titul,“ – povedal francúzsky tréner

C. Oresta vyhlásil: „Na šampionáte v Katare zostali viaceré silné tímy bez medaily, o to väčšiu cenu má náš titul.“

D. Claude Oresta : „Na šampionáte v Katare zostali viaceré silné tímy bez medaily, o to väčšiu cenu má náš titul?

**Úloha č.29**

O najväčšie prekvapenie šampionátu sa postarali hráči štátu:

.................................................................................................................

**Správne odpovede: 8. ročník**

|  |  |
| --- | --- |
| 1 | Flaviovský amfiteáter |
| 2. | obrovský |
| 3. |  Cisára Neróna |
| 4. | V súbojoch so zvieratami |
| 5. |  gladiátori |
| 6. | D. Koloseum bolo vo svojej dobe symbolom kvality rímskeho staviteľstva |
| 7. | C. Koloseum by sa bolo zachovalo nepoškodené, keby nebolo rozkrádania materiálu. |
| 8. | D. kolos – kruh |
| 9. | B. rekonštrukcia  |
| 10. | B – Pavol Sokol sa podelil s Maťom Nemečkom o svoje oblečenie |
| 11. | Záchranca života |
| 12. | D – Pavol Sokol pri zostupe do Nino de Condores zachránil Erika Manreho |
| 13. | polomŕtvy |
| 14. | C - dobrý horolezec |
| 15. | Pali, ďakujeme. Si úžasný človek a bol si na Aconcague preto, aby si zachránil život. Hora Ťa počká a odmení Ťa dvojnásobne nabudúce.“  |
| 16. | Podtatranské noviny, apríl 2009 |
| 17. | 5 oviec a 7 |
| 18. | C- Lásku ktorá stále prichádza |
| 19. | B- Astry začínajú kvitnúť na jeseň |
| 20. | Čas- podst. m., musí –sloveso, vždy – príslovka, čo – zámeno, hrýzť - sloveso |
| 21. | Prekrásna, potrhané, tiché, uzmierené, plané |
| 22. | 1. Vlado, 2. Tóno a 3. Juraj |
| 23. | Rak, drak, vlak, kvet, štetka, mesto, krieda, hrach, koleno, plávky |
| 24. |

|  |  |  |  |
| --- | --- | --- | --- |
| Miesto | štát |  góly | Najlepší hráči |
| 1 | Francúzsko | 25 | Olivier, Karabatic |
| 2 | Katar | 22 |  |
| 3 | Poľsko | 29 |  |
| 4 | Španielsko | 28 |  |

 |
| 25. | Postúpili do finále |
| 26. | Katar |
| 27. | Oresta Claude |
| 28. | C- Oresta vyhlásil: „Na šampionáte v Katare... má náš titul.“ |
| 29. | Katar |